બનાસકાંઠામાં કિશોરી પર દુષ્કર્મ આચરી માથું કાપી નાખનાર કેવી રીતે ઝડપાયો?\nઆ બનાવને લઈને રવિવારે લોકોએ વિરોધપ્રદર્શન કરી કૅન્ડલ લાઇટ માર્ચ કાઢી હતી.

ઘટના અંગે શનિવારે ડીસાના ડીવાયએસપી કુશલ ઓઝાએ બીબીસી સંવાદદાતા દિપલકુમાર શાહ સાથેની વાતચીતમાં જણાવ્યું હતું કે "પ્રાથમિક દૃષ્ટિએ આ રેપ વિથ મર્ડરની ઘટના છે. તીક્ષ્ણ હથિયારથી કિશોરીનું માથું ધડથી અલગ કરી દેવાયું હોવાનું પ્રાથમિક તપાસમાં બહાર આવ્યું છે. આરોપીની અટકાયત કરવામાં આવી છે. પૂછપરછ ચાલુ છે. ફૉરેન્સિક સાયન્સ લૅબોરેટરી(એફએસએલ)માં નમૂના મોકલી દેવાયા છે. તપાસ માટે ખાસ ટીમ પણ બનાવાઈ છે."

પોલીસે એમ પણ કહ્યું હતું કે આરોપી કિશોરીનો સંબંધી છે. 

આરોપી ભાણેજ નીકળ્યો

ડીસાના ડીવાયએસપી કુશલ ઓઝા

જે કિશોરીની હત્યા થઈ છે એ ડીસામાં રહેતી હતી. તેના પિતા શાકભાજીનો વ્યવસાય કરતા હતા. પિતાએ બીબીસી સાથે વાત કરતાં કહ્યું હતું કે "મારી દીકરી સાથે અત્યાચાર ગુજારનારો મારો ભાણેજ જ હતો. મને ખબર નહોતી કે મારી દીકરી સાથે ફોઈનો દીકરો જ આવું કૃત્ય કરશે. તેમનું ઘર અમારાથી દોઢેક કિલોમિટર દૂર છે. ભાણેજ પણ અમારા ઘરે અવારનવાર પરિવાર સાથે આવતો હતો. કોઈને અંદાજ ક્યાંથી હોય કે એ આવું કરશે?" 

ડીસાના શિવનગર વિસ્તાર પાસે કંકાવટી સોસાયટીમાં રહેતી મૂકબધિર કિશોરી તેનાં મહોલ્લામાં ખૂબ લાડકવાયી હતી. 

બનાસકાંઠામાં કૅન્ડલ માર્ચ

તેના પિતા કહે છે કે "પડોશમાં  કોઈ નાનુંમોટું કામ સોંપે તો તરત કરી આપતી. છોકરાંવ ક્રિકેટ રમતાં હોય અને પીવા માટે પાણી માગે તો તરત ઘરમાં દોડીને પાણી લઈ આવતી. શુક્રવારે સાંજે સાત-સાડા સાત વાગ્યે જ્યારે મારી દીકરી જ્યારે શેરીમાં રમતી હતી ત્યારે ફોઈનો દીકરો આવ્યો હતો. ઇશારાથી આઇસક્રીમની લાલચ આપીને તેને સ્કૂટર પર બેસાડીને લઈ ગયો હતો."

તમને કઈ રીતે આ ઘટનાક્રમની ખબર પડી? એ સવાલના જવાબમાં કિશોરીનાં પિતા કહે છે કે "આરોપીએ પોલીસ પાસે આ ઘટના કબૂલી છે અને પોલીસ દ્વારા જ અમને તેની જાણ થઈ છે." 

ગેરહાજરીથી શંકા પ્રબળ બની 

પોલીસ તપાસ

શુક્રવારે સાંજે કિશોરી ગાયબ થઈ ત્યારે તેના પરિવાર સહિત સમગ્ર મહોલ્લાના લોકોએ શોધખોળ આદરી હતી. 

સીસીટીવીના આધારે તેઓ એ તારણ પર પહોંચ્યા હતા કે ફોઈનો દીકરો તેને ઉઠાવી ગયો છે. 

કિશોરીના પિતા જણાવે છે કે "પાંચસો લોકોએ મારી દીકરી માટે આખી રાત શોધખોળ આદરી હતી. આસપાસના ત્રીસેક કિલોમિટર સુધી ગાડીઓ દોડાવી હતી. રસ્તા પર લગાવવામાં આવેલા અલગ અલગ સીસીટીવી(ક્લોઝ્ડ સરકિટ ટીવી) કૅમેરા ચેક કરાવડાવ્યા હતા."

"અમે ડીસા સુધરાઈના જાહેરમાં લગાવવામાં...\n\ntl;dr:
બનાસકાંઠાનાં દાંતીવાડામાં શનિવારે કથિત દુષ્કર્મ અને હત્યાની ઘટના સામે આવી હતી. જેમાં બાર વર્ષની મૂકબધિર કિશોરી સાથે કથિત દુષ્કર્મ આચરીને તેનું માથું કાપી નાખવામાં આવ્યું હતું.